NaiveNeuron/SloPal huggingface dataset:
I. Mikloš, podpredseda vlády a minister financií SR: (2004-06-17):
V zásade návrh nového zákona o miestnych daniach a miestnom poplatku za komunálne odpady a drobné stavebné odpady preberá doterajšie princípy zdaňovania nehnuteľností, vyberania miestnych poplatkov a zdaňovania motorových vozidiel používaných na podnikanie. Výrazne sa však posilňujú právomoci obcí a vyšších územných celkov s cieľom zvýšiť ich zodpovednosť v danej oblasti. Všetky ustanovené miestne dane sú fakultatívne a obec a vyšší územný celok má možnosť rozhodnúť sa podľa vlastných podmienok a potrieb, či miestnu daň zavedie a bude vyberať na svojom území. Miestny poplatok za komunálne odpady a drobné stavebné odpady zostane v polohe obligatórnosti tak, ako je to v súčasne platnej právnej úprave. V predloženom právnom návrhu zákona sú určené základné pravidlá, ktorých podrobnejšia úprava sa ponecháva na obciach, a v prípade dane motorových vozidiel na vyšších územných celkoch. Rozhodujúcim pri vyberaní miestnych daní a miestneho poplatku za komunálne odpady a drobné stavebné odpady bude všeobecne záväzné nariadenie vydané obcou alebo VÚC v intenciách tohto nového zákona. Miestnu daň z motorových vozidiel budú spravovať, tak ako dosiaľ, daňové úrady, ale výnos z tejto dane bude príjmom rozpočtu príslušného VÚC a ostatné miestne dane a miestny poplatok za komunálne odpady a drobné stavebné odpady budú podľa návrhu spravovať obce, aj výnos bude ich príjmom. V predloženom vládnom návrhu zákona sa zjednodušuje a sprehľadňuje zdaňovanie a spoplatnenie a zavádza sa racionalizácia vo vzťahu k povinnostiam daňovníkov, poplatníkov, platiteľov i vo vzťahu k správcom miestnych daní a miestneho poplatku za komunálne odpady a drobné stavebné odpady. V súvislosti so zdaňovaním motorových vozidiel sa do vládneho návrhu zákona prebrali niektoré odporúčania zo smernice Rady a z dvoch smerníc Rady Európskych spoločenstiev. Ďakujem za pozornosť.
Glváč, Martin, podpredseda NR SR (2019-04-04):
Dvojminútová prestávka. (Krátka prestávka.) (Po prestávke.)
Kollár, Boris, predseda NR SR (2023-02-01):
Prosím, pristúpime k hlasovaniu. (Ruch v sále.)
Osuský, Peter, poslanec NR SR (2013-07-01):
Ďakujem pekne, pani predsedajúca. No, samozrejme, nejde o to, aby sme tu rozvíjali teraz to, ako je to s diagnostikou pri borelióze a ako majú stúpať titre medzi dvoma vyšetreniami, ktoré dokazujú, či sa jedná o starú infekciu alebo novú a ak nie sú kožné prejavy, tak to môže byť ozaj kdečo. Tu je len otázka, a to tu zaznelo, že často prepracovaný, zaťažený, s plnou ambulanciou, nie celkom mladý a odolný všeobecný lekár má túto kompetenciu i v prípadoch, podobne ako v tých zákonom vymedzených prípadoch, keď sa nemusí chodiť s výmenným lístkom ku gynekológovi ani k dermatológovi, mohla by existovať sloboda pacienta, lebo ono je to na tom obvode tak, že tam nie sú k dispozícii vrcholné zobrazovacie metódy stavu kolena. A ak kolega Sulík pôjde z Rozsutca a rupne mu v kolene, tak, samozrejme, rein theoretisch, mohol mať pred desiatimi rokmi aj boreliózu, a bude mať nejaký titer, možno zvyškový, ale jeho rozum mu dá, že po tom zlom došliapnutí alebo uvoľnení kameňa, sám som to zažil pri ceste Kartuziánskym chodníkom, pôjde rovno k traumatológovi, ešte pred výmennými lístkami, jednoducho v mnohých ďalších prípadoch sa tiež dá použiť priama cesta. A, moja milá kolegyňa žiadala od mojej dcéry so zápalom stredného ucha výmenný lístok, hoci nie preto, že jej otec povedal, že má zápal stredného ucha, ale preto, že rozum jej hovoril, že ho má. Napriek tomu ho na cestu k ušnému lekárovi potrebovala. A, s dovolením, nijako nevyrieši ani neskvalitní túto cestu svojím výmenným lístkom, kolega, sebelepší všeobecný lekár, pretože tá terapia aj tak bude patriť do rúk ušiara, tak ako sa aj nakoniec stalo, aj keď tá ušiarka v súlade so zákonom a platným predpisom trvala na lístku a je úplne v poriadku, že trvala na ňom aj pri tom, že sa jednalo o dcéru jej dlhoročného kolegu.
Zmajkovičová, Renáta, podpredsedníčka NR SR (2012-10-18):
Vyhlasujem všeobecnú rozpravu za skončenú. Pán minister, chcete k rozprave zaujať stanovisko? (Reakcia navrhovateľa.) Nech sa páči.
B. Bugár, podpredseda NR SR: (2002-11-06):
Pán poslanec, máte slovo. S. Kozlík, poslanec: Vážený pán predsedajúci, vážený pán podpredseda vlády, vážené kolegyne, kolegovia, dovoľte mi stručne zareagovať nielen na súbor zákonov, ktoré sú prerokúvané v skrátenom konaní, ktoré predkladá pán podpredseda vlády, ale týka sa to aj ďalších zákonov, ktoré prerokujeme v skrátenom konaní. Chcem uviesť, že súbor vládnych opatrení vo svojich tituloch zdražovania obsahuje vlastne celú abecedu. Keď uvediem: po a) je to zdraženie automobilov, po b) benzínu, po c) cigariet, po d) dopravy, po e) energií, po f) všetkého. To znamená, že nápočty, ktoré uvádza pán podpredseda vlády, pokiaľ sme komunikovali s odbormi, je zrejmé, že tie dopady budú oveľa výraznejšie a je skúsenosť, historická skúsenosť, že skúsenosti odborov, ale najmä občanov sú vždy dramatickejšie než vládne prepočty. Takže odbory zatiaľ uvádzajú nápočty okolo 1 600 korún na rodinu, nie 400 ani nie 500, ani nie 600 korún. Pritom ide o jednostranne definované opatrenia, ktoré plnou váhou dopadajú na občanov bez toho, že by tu bola definovaná druhá strana, nejaké oživenie, riešenie problémov zamestnanosti a tak ďalej, čo by dávalo občanom určité východiská v reálnom, podotýkam v reálnom čase. Ďalej ide o opatrenia, ktoré nie sú skalkulované. Zrejme sú šité horúcou ihlou, to znamená, že je tu nepredvídateľný vývoj potom v ďalšom období rozpočtového hospodárenia. Takže určite zo strany klubu HZDS nebudeme môcť podporiť takto postavené zákony v skrátenom konaní. Ďakujem pekne.
B. Bugár, podpredseda NR SR: (2002-02-15):
(Hlasovanie.) Prítomných je 92 poslancov, za návrh 35, proti 13, zdržalo sa 40, nehlasovali 4. Konštatujem, že návrh, teda bod 3 zo spoločnej správy nebol prijatý. Pán poslanec. M. Antecký, poslanec: Mám poverenie gestorského výboru navrhnúť prerokovať návrh zákona v treťom čítaní ihneď.
T. Cabaj, podpredseda NR SR: (2010-04-27):
Otváram všeobecnú rozpravu. Písomne sa do rozpravy nikto neprihlásil. Panie poslankyne, poslanci, kto má záujem do rozpravy sa prihlásiť ústne? Pán poslanec Madej? Končím možnosť prihlásiť sa do rozpravy. Pán poslanec Madej je jediný, ktorý sa hlási do rozpravy. Nech sa páči, máte slovo.
Jarjabek, Dušan, poslanec NR SR (2021-11-24):
Ďakujem veľmi pekne za slovo, pán predsedajúci. Ja plne súhlasím s tým, čo si povedal, pán poslanec, len aby sme si uvedomili, nehovoríme o pamätníku v Modre, nehovoríme o pamätníku na cintoríne, hovoríme o pamätnom mieste, kde sa Štúr postrelil, to je ten bývalý potôčik, to je to miesto, ktoré si ani z tej cesty nevšimnete, to je tá jedna drevená šípka, to je tá jedna, jedna smutná tabuľka, ktorá je na tomto mieste. Ale najskôr sa treba v dobrom spýtať pani ministerky, či na tomto mieste bola, aby sme teda nehovorili o... o veciach takto umelo, a teda sama pochopí, že toto miesto je, ak ho teda videla v tej – v úvodzovkách – plnej kráse, v ktorom ono je, sama pochopí, že malo by to miesto byť niečím významným a význačným a hlavne vyznačeným. Hej, čiže ja plne súhlasím, naozaj nechce to veľa, chce to aspoň pokosiť, alebo teda niekomu povedať, aby, prosím vás pekne, buďte taký dobrý, pokoste to miesto, aby sme sa tam nebrodili v tráve a nehľadali ten potok a aby sme si vedeli úplne jasne naznačiť, že áno, tuná sa stalo to nešťastie, o ktorých sa v tých dejinách bavíme tak často, a pritom vlastne vôbec o tom nevieme. Čiže aj pre ďalšie generácie treba toto pamätné miesto postrelenia Ľudovíta Štúra nejakým spôsobom zvýrazniť, ale hovorím, v tejto chvíli o tom hovoríme akosi navyše preto, lebo máme sa baviť o Štefánikovi.
Šíbl, Jaromír, poslanec NR SR (2021-03-31):
Vážený pán predsedajúci, v rozprave k uvedenému návrhu zákona vystúpili traja poslanci. Pán poslanec Vetrák podal pozmeňujúci a doplňujúci návrh, keďže bol dnes v rozprave podaný pozmeňujúci a doplňujúci návrh, v zmysle § 83 ods. 4 rokovacieho poriadku dajte, prosím, hlasovať o skrátení lehoty.
Kresák, Peter, poslanec NR SR (2017-03-28):
Ďakujem pekne. Pán predsedajúci, týmto sme hlasovali o všetkých pozmeňujúcich návrhoch a podľa § 84 ods. 2 zákona o rokovacom poriadku dovoľte mi navrhnúť, aby sme pristúpili k tretiemu čítaniu ihneď. Dajte, prosím, o tom hlasovať.
Bugár, Béla, podpredseda NR SR (2018-10-24):
Prezentujme sa a hlasujme. (Hlasovanie.) Prítomných 144, za 62, proti 16, zdržalo sa 66 poslancov. Návrh nebol schválený. Prosím pán poslanca Ivana, aby uviedol hlasovanie o bode 58 programu, v prvom čítaní o návrhu poslancov Galeka a Kiššovej na vydanie zákona, ktorým sa mení a dopĺňa zákon č. 250/2012 Z. z. o regulácii v sieťových odvetviach (tlač 1153). (Hlasovanie o návrhu poslancov Národnej rady Slovenskej republiky Karola Galeka a Jany Kiššovej na vydanie zákona, ktorým sa mení a dopĺňa zákon č. 250/2012 Z. z. o regulácii v sieťových odvetviach v znení neskorších predpisov , tlač 1153.)
J. Buček, poslanec: (2005-09-22):
Vážené panie poslankyne, páni poslanci, Výbor Národnej rady Slovenskej republiky pre obranu a bezpečnosť svojím uznesením č. 400 zo 6. septembra 2005 ma určil za spravodajcu k návrhu poslanca Národnej rady Slovenskej republiky Roberta Kaliňáka na vydanie zákona o zvýšení výsluhových príspevkov a výsluhových dôchodkov zo sociálneho zabezpečenia policajtov a vojakov v roku 2005 (tlač 1262). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený vládny návrh zákona spĺňa z formálnoprávnej stránky všetky náležitosti uvedené v § 67 a 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby Národná rada Slovenskej republiky sa uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 19. augusta 2005 č. 1265 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady, Výbor Národnej rady Slovenskej republiky pre financie, rozpočet a menu, Výbor Národnej rady Slovenskej republiky pre sociálne veci a bývanie a Výbor Národnej rady Slovenskej republiky pre obranu a bezpečnosť. Za gestorský výbor navrhujem Výbor Národnej rady Slovenskej republiky pre obranu a bezpečnosť. Odporúčam, aby výbory predmetný návrh zákona prerokovali v druhom čítaní vo výboroch v lehote do 30 dní a gestorský výbor do 31 dní od prerokovania návrhu zákona v prvom čítaní na schôdzi Národnej rady Slovenskej republiky. Prosím, pán predsedajúci, aby ste otvorili rozpravu k tomuto návrhu.
Kremský, Peter, poslanec NR SR (2022-12-01):
Jasne, takže myslím si, že je zbytočné tu robiť nejakú rozsiahlu odbornú diskusiu. Budeme teraz hlasovať len o tom, či to posunieme do druhého čítania. Mne je veľmi ľúto, pán kolega Galek, že chodíš tu s pozmeňujúcim návrhom, diskutujeme o ňom s ministrom a rozprávame sa o zmenách, ktoré by sme tam mohli urobiť, a potom ty prídeš a povieš: lebo, proste my to nepodporíme, lebo, lebo je to zlé , lebo Sulík zakázal alebo neviem kvôli čomu. Je mi to veľmi ľúto, lebo naozaj diskutujeme na odbornej úrovni vždy. Teším sa na diskusiu na hospodárskom výbore, ktorú budeme mať k tomuto návrhu. Ja tiež mám niekoľko pozmeňujúcich návrhov pripravených a diskutujeme o tom vecne. Takže myslím si, že to je presne spôsob, akým by sa tento zákon mal preberať. Takže mrzí ma, že ste sa dostali do pozície čím horšie, tým lepšie tuto spolu so SMER-om a ďalšími. Je mi to ľúto, ale, žiaľ, sami ste si zvolili svoj osud a každý deň nás o tom presviedčate. Ďakujem. (Potlesk v sále.)
Somogyi, Szilárd, poslanec NR SR (2010-12-15):
Ja si myslím, že potlesk zaslúži obsah toho návrhu a nie kolegovia. Vážené panie poslankyne, vážení páni poslanci, vážení prítomní, Výbor Národnej rady Slovenskej republiky pre verejnú správu a regionálny rozvoj ma určil za spravodajcu k návrhu poslancov Národnej rady pána Štefana Kužmu a Martina Pada na vydanie zákona, ktorým sa mení a dopĺňa zákon č. 564/1991 Zb. o obecnej polícii v znení neskorších predpisov. Je to tlač 183. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom poslaneckom návrhu zákona. Uvedený poslanecký návrh zákona bol doručený poslancom Národnej rady Slovenskej republiky v stanovenej lehote, čím boli splnené podmienky určené § 72 ods. 1 zákona o rokovacom poriadku, t. j. doručenie návrhu najmenej 15 dní pred schôdzou Národnej rady, na ktorej sa uskutoční jeho prvé čítanie. Predseda Národnej rady Slovenskej republiky posúdil uvedený návrh podľa § 70 ods. 1 zákona Národnej rady o rokovacom poriadku a podľa legislatívnych pravidiel a zaradil ho v súlade s § 72 ods. 2 rokovacieho poriadku na rokovanie dnešnej schôdze Národnej rady Slovenskej republiky. Konštatujem, že uvedený poslanecký návrh zákona spĺňa po formálno-právnej stránke všetky náležitosti uvedené v § 67 a § 68 zákona Národnej rady č. 350/1996 Z. z. o rokovacom poriadku Národnej rady v znení neskorších predpisov, ako i náležitosti určené v legislatívnych pravidlách. Zo znenia poslaneckého návrhu zákona je zrejmý účel navrhovanej úpravy. Všeobecná časť dôvodovej správy obsahuje všetky požadované informácie. Osobitná časť dôvodovej správy obsahuje odôvodnenie jednotlivých ustanovení. Vychádzajúc z oprávnení, ktoré pre mňa ako spravodajcu vyplývajú z § 73, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený poslanecký návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 12. novembra 2010 č. 170 a podľa § 71 rokovacieho poriadku navrhujem, aby poslanecký návrh zákona prerokovali nasledovné výbory: Ústavnoprávny výbor Národnej rady Slovenskej republiky Výbor Národnej rady Slovenskej republiky pre verejnú správu a regionálny rozvoj a Výbor Národnej rady Slovenskej republiky pre obranu a bezpečnosť. Za gestorský výbor navrhujem Výbor Národnej rady Slovenskej republiky pre verejnú správu a regionálny rozvoj. Odporúčam, aby určené výbory predmetný poslanecký návrh zákona prerokovali v termíne do 27. januára 2011 a v gestorskom výbore do 31. januára 2011. Pán predsedajúci, skončil som. Otvorte, prosím, rozpravu. (Silný potlesk.)
Jarjabek, Dušan, poslanec NR SR (2021-11-24):
Ďakujem pekne. Pán predseda, ako v mnohom, čo ste hovorili na začiatku v tých tézach, a o tom, ako by to malo byť, sa, samozrejme, sa dá súhlasiť, len tá prax je úplne iná. Viete, tá prax je taká, akú vidíme v súčasnosti, čo je zakázané, čo je povolené, človek už naozaj nevie, čo je pravda a čo nie je pravda. Zásadná vec by tu mala byť ochrana duálneho systému, to znamená zvýraznenie pôsobnosti verejnoprávnych inštitúcií, ak chcete, a zjednotenie elektronického a printového mediálneho priestoru. To by tu malo byť preto, lebo dnes to tak nie je, hej. A keď ste už vymenovávali tie hriechy minulosti, akosi ste zabudli, akosi ste zabudli na jeden hriech, ktorý doteraz nebol prekonaný, a to bolo to vytvorenie toho koncentračného strediska v Mlynskej doline pre národne nepohodlných novinárov. Na to ste zabudli, alebo teda vo vašom veku to ste si nenaštudovali, pán predseda? Ja si to pamätám vzhľadom na môj vek veľmi dobre a veľmi dobre si pamätám, ako národne orientovaní novinári boli zavretí pod zbraňou na 28. poschodí v Mlynskej doline, čo spravili tí, ktorí prišli po nich, boli tam strážení, boli dokonca tak strážení, že keď išli na WC, tak s nimi išiel ozbrojený príslušník tam s tou, s tou pištoľkou, čo mal za pásom, o tom ste neohovorili, že tu takéto niečo existuje. A toto nikto ešte neprekonal, viete? A tu je práve jeden veľký a vtedy to tiež bol boj verejnoprávnej inštitúcie so súkromnými médiami a tá verejnoprávna inštitúcia takýmto spôsobom, kde vtedy existovali tí takzvaní, zjednoduším, národne orientovaní novinári, ako boli pomenovaní tými, čo prišli po nich, a boli cielene likvidovaní. Aj toto je pravda, pán predseda. Naštudujte si to vo vašom veku, nebude to zlé.
Paška, Pavol, predseda NR SR (2014-02-04):
Vážené panie poslankyne, vážení páni poslanci, budeme pokračovať v prerušenej rozprave. Pán poslanec Kadúc, nech sa páči.
Kollár, Boris, predseda NR SR (2021-11-24):
Prosím, prezentujme sa a hlasujeme. (Hlasovanie.) Prítomných 133 poslancov, za 86, proti 37, zdržalo sa 10. Konštatujem, že sme schválili vládny návrh zákona, ktorým sa menia a dopĺňajú niektoré zákony v pôsobnosti Ministerstva kultúry Slovenskej republiky v súvislosti s treťou vlnou pandémie ochorenia COVID-19 . Pristúpime k hlasovaniu o bode 17 schváleného programu, ktorým je druhé čítanie o vládnom návrhu zákona, ktorým sa mení a dopĺňa zákon č. 206/2009 Z. z. o múzeách a galériách, tlač 709. (Pozn. red.: správne „702“). Dávam slovo spoločne... opäť spoločnej spravodajkyni z výboru pre kultúru a médiá poslankyni Moniky Kozelovej, aby hlasovanie uvádzala, nech sa páči, pani poslankyňa, máte slovo. (Hlasovanie o vládnom návrh zákona, ktorým sa mení a dopĺňa zákon č. 206/2009 Z. z. o múzeách a o galériách a o ochrane predmetov kultúrnej hodnoty a o zmene zákona Slovenskej národnej rady č. 372/1990 Zb. o priestupkoch v znení neskorších predpisov v znení neskorších predpisov , tlač 702.)
Pčolinský, Peter, podpredseda NR SR (2022-11-30):
Môžte pokračovať priamo v rozprave, pán poslanec. Čiže vystupujete ako prvý písomne prihlásený, nech sa páči.
Galko, Ľubomír, poslanec NR SR (2018-03-26):
Ďakujem pekne. Len veľmi krátko zareagujem na pána Mizíka. Pán Mizík, vy ste dnes svojím hlasovaním o mojom procedurálnom návrhu podporili vládnu koalíciu v tom, aby sme hlasovali v noci. V prípade, že by ste neboli hlasovali, váš klub, ten návrh neprejde a hlasovalo by sa, rokovalo by sa normálne do siedmej hodiny. Hanbite sa, pán Mizík! Hanbite sa, kolaborujete s talianskou aj slovenskou mafiou, kolaborujete so stranou SMER – sociálna demokracia. Po kanáloch by ste mali vy chodiť, pán Mizík, hanbite sa!
Bugár, Béla, podpredseda NR SR (2018-12-06):
Takže teraz prosím pána poslanca Miroslava Ivana, aby uviedol hlasovanie v druhom čítaní o návrhu skupiny poslancov na vydanie zákona, ktorým sa mení a dopĺňa zákon č. 309/2009 Z. z. o podpore obnoviteľných zdrojov energie a vysoko účinnej kombinovanej výroby (tlač 1032). (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 309/2009 Z. z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov v znení neskorších predpisov , tlač 1032.)
Blaha, Ľuboš, podpredseda NR SR (2024-01-23):
Pán poslanec Tomáš Szalay.
Grendel, Gábor, podpredseda NR SR (2020-10-13):
Pán poslanec Susko, chcete reagovať? Nie. Pán poslanec bol posledný ústne prihlásený, takže vyhlasujem rozpravu za skončenú. Chce zaujať stanovisko pán navrhovateľ? Pán minister? Nie. Pani spravodajkyňa takisto nie. Vyhlasujem 2-minútovú prestávku, po ktorej pristúpime k hlasovaniu o skrátenom legislatívnom konaní. (Zaznievanie gongu.) (Prestávka.) (Po prestávke.)
Viskupič, Marián, poslanec NR SR (2022-06-21):
Ďakujem pekne za slovo, pán predsedajúci. Pán kolega Baška, ďakujem ti za vecné a presné vystúpenie, no je nás tu päť a pol, však je teda pokročilá hodina, ale aj tak ma mrzí, že vlastne z kolegov z OĽANO, ktorí teda majú toto rozhodnutie vo svojich rukách, sú tu vlastne traja a že si to teda, vlastne to pokračuje v tom, že tak ako tie samosprávy neboli vypočuté ani dopredu, ani stiahnuté do rozhodovania, ani nemali možnosť povedať v podstate nič, tak teraz to je vlastne, bohužiaľ, tiež tak do prázdna. A myslím si, že áno, si jeden z najúspešnejších županov a ako myslím si, že je čo počúvať. No s týmto teda súhlasím. S tým koncom už nesúhlasím, to tak, ako to už aj môj kolega Peťo Cmorej povedal, tak ako vadí v tomto momente samosprávam, že prídu o sedminu svojich príjmov, je veľmi nebezpečné ukazovať na niekoho iného. Nie je to takto. Peniaze neležia ani na chodníku, ani na ceste. A tak ako sú samosprávy chrbtovou kosťou krajiny, aj tie banky sú takisto chrbtovou kosťou ekonomiky a vo finále aj to, ak im niekto zvýši dane, presne tak to zaplatia ľudia, tak ako zaplatia vlastne tie peniaze, ktoré budú chýbať samosprávam, ľudia. Pretože im budete musieť zvýšiť. To inak ešte sa obciam dá, ale VÚC-ka, tá ani nemá možnosť si zvýšiť vlastne svoje príjmy, ale teda obce zvýšia dane, zdražia služby, poťažne nejaké služby zrušia, fakt by bolo dobré počúvať a uvažovať nad tým. Ďakujem pekne.
Šeliga, Juraj, podpredseda NR SR (2020-04-03):
Ďakujem. Pani spravodajkyňa, chcete zaujať stanovisko? Nechce zaujať stanovisko. Ďaku... Ďakujem. Prerušujem rokovanie o tomto bode programu. Panie poslankyne, páni poslanci, budeme pokračovať a pristúpime k hlasovaniu v druhom čítaní o vládnom návrhu zákona, ktorým sa dopĺňa zákon č. 461/2003 Z. z. o sociálnom poistení, ktorý prerokúvame v skrátenom legislatívnom konaní (tlač 44). Dávam teraz slovo predsedníčke výboru pre sociálne veci pani poslankyni Jane Žitňanskej, aby hlasovania uvádzala, nech sa páči. (Hlasovanie o vládnom návrhu zákona, ktorým sa dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony , tlač 44.)
Žiga, Peter, podpredseda NR SR (2024-01-08):
Pani poslankyňa Bihariová.
M. Dzurinda, predseda vlády SR: (2001-10-25):
neprítomní by mali byť iba dvaja členovia vlády. Namiesto vicepremiérky Kadlečíkovej bude odpovedať pán vicepremiér Fogaš a namiesto pána ministra Magvašiho pán minister Ftáčnik.
Ďuriš Nicholsonová, Lucia, podpredsedníčka NR SR (2019-02-07):
Žiaľ – a v niektorých prípadoch našťastie –, nemôžem teraz reagovať na faktické poznámky, pretože by som tým porušila rokovací, zákon o rokovacom poriadku. Takže... (Odkašľanie.) Pardon. A v rozprave teraz vystúpi pán poslanec Matovič, nech sa páči.
Žiak, Miroslav, poslanec NR SR (2022-02-02):
Ďakujem veľmi pekne. Chcem sa v krátkosti vyjadriť ako človek, ktorý rozumie chémii, ktorý nerozumie takýmto rôznym zákazom, pretože takú nejakú akúkoľvek výbušninu vieme vyrobiť z obyčajnej kyseliny chlorovodíkovej, ktorú bežne teda... (Reakcia navrhovateľa.) Aj teda kyseliny chlorovodíkovej, ktorú teraz akurát zakazujeme (povedané so smiechom), ale iných látok, kde úplne jednoduchou endotermickou reakciou viete vyrobiť nejaký plyn, ktorý keď nahromadíte, či je to vodík práve pri kyseline chlorovodíkovej, keď nahromadíte vodík, viete spraviť malú... malý výbuch, ale takisto viete spraviť výbuch aj z prachu uhlia. Keďže styčná plocha tohto prachu je príliš veľká, uhlíka so vzduchom, stačí jeden malý záblesk a priestor vybuchne, čiže nie je problém naplniť miestnosť prachom z uhlia a len zasvietiť žiarovku a vybuchnete. Čiže nerozumiem takejto histórii Európ... hystérii Európskej únii, ktorá ide zakazovať všetko, všetko možné vo svete a ide riadiť s takýmito nezmyslenými nariadeniami celú planétu. Nedáva to žiadny zmysel. Dokonca vieme, že sa páli na Slovensku vo veľkom, niektoré oblasti Slovenska sú s tým známe, že aj keď je to síce zakázané, ale pri pálení vzniká etanol, ktorý je horľavý, ale jeho výpary tiež môžu byť výbušné, tak zakážme etanol, zakážme výrobu etanolu alebo zakážme konzumáciu etanolu, taktiež krásny proces pre vinárov, ľudia sa môžu udusiť vo svojich pivniciach. Máme tu roky skúsenosti s tým, že ľudia musia chodiť so sviečkou do tejto pivnice, a by sa neudusili oxidom uhoľnatým, ktorý je, sa 18-krát rýchlejšie viaže na hemoglobín ako kyslík, tým pádom sa človek udusí. Toto neregulujeme, ale Európska únia nemá nič iné na práci, ako sťažovať život ľuďom rôznymi usmerneniami a riadeniami, preto nevidím v tomto žiaden zmysel. Avšak dobre, je to tu, máme to na stole, musíme sa s tým zaoberať. Len to som chcel povedať, že nevidím zmysel v takýchto nariadeniach a opatreniach.
P. Pavlis, poslanec: (2007-02-07):
Výbor Národnej rady Slovenskej republiky pre hospodársku politiku podáva Národnej rade Slovenskej republiky spoločnú správu výborov. Národná rada Slovenskej republiky uznesením č. 186 z 13. decembra 2006 pridelila vládny návrh zákona výborom: ústavnoprávnemu výboru, Výboru Národnej rady Slovenskej republiky pre hospodársku politiku, Výboru Národnej rady pre verejnú správu a regionálny rozvoj a Výboru Národnej rady Slovenskej republiky pre kultúru a médiá. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený neoznámili v určenej lehote gestorskému výboru žiadne stanovisko k predmetnému návrhu zákona. Vládny návrh zákona, ktorým sa mení a dopĺňa zákon č. 147/2001 o reklame a o zmene a doplnení niektorých zákonov v znení neskorších predpisov prerokovali a odporučili Národnej rade Slovenskej republiky návrh zákona schváliť so zmenami a doplnkami uvedenými v spoločnej správe. Gestorský výbor na základe stanovísk výborov v súlade s § 79 ods. 4 a § 83 rokovacieho poriadku odporúča Národnej rade Slovenskej republiky vládny návrh zákona schváliť. Ďakujem, pani predsedajúca, prosím vás, otvorte rozpravu.
Pellegrini, Peter, predseda NR SR (2024-02-08):
Prezentujme sa a hlasujme o bode č. 25 druhého pozmeňujúceho návrhu pána poslanca Galka. (Hlasovanie.) Prítomných 128, za 13, proti 77, zdržalo sa 38. Tento bod sme neschválili.
Kollár, Boris, predseda NR SR (2022-02-15):
Ďakujem. Je všeobecný súhlas? Áno. Nie. (Nesúhlasná reakcia pléna.) Dobre, dávam o ňom hlasovať. Prosím, prezentujme sa a hlasujeme. (Hlasovanie.) Prítomných 131 poslancov, za 85, proti 42, zdržal sa 1, nehlasovali 3. Uvedený návrh pani poslankyne Zemanovej sme schválili. Vážené pani poslankyne, vážení páni poslanci, pokračujeme v prerušenom rokovaní hlasovaním v prvom čítaní o vládnom návrhu zákona o územnom plánovaní , tlač 830, bod 20 schváleného programu. Dávam slovo spravodajcovi, ktorého určil navrhnutý gestorský výbor pre verejnú správu a regionálny rozvoj, predsedovi tohto výboru, poslancovi Jozefovi Lukáčovi, aby hlasovanie uviedol.
Szőllős, Ján, poslanec NR SR (2021-03-30):
Ďakujem mojim kolegom za reakcie. A to, že podobne ako ja som sa snažil v mojej, v mojom vystúpení držať čísel a uvádzať konkrétne veci, tak aj vo faktických poznámkach to zaznelo, že sú dôležité práve konkrétne opatrenia, ktoré pomôžu ľuďom, ktoré nasmerujú aj obyčajného človeka, tak to poviem, k tomu, aby mohol, mohol k tomu prispieť tým, že ušetrí na spotrebe energie vo svojej domácnosti, vo svojom dome a podobne. Ďakujem za reakcie.
Klus, Martin, podpredseda NR SR (2019-12-03):
S reakciou na faktické poznámky, pán poslanec Puci.
Figeľ Ján, podpredseda NR SR (2014-06-24):
Pán minister, prosím, poprosím, dámy a páni, aby sme sa navzájom rešpektovali, aj rečníka. Kto sa chce porozprávať, nech sa páči, priestoru je mimo sály dosť.
Šeliga, Juraj, podpredseda NR SR (2020-09-22):
Ďakujem pekne, pán poslanec. Otváram rozpravu, do ktorej som nedostal žiadnu písomnú prihlášku, chcem sa spýtať, či sa chce niekto prihlásiť ústne do rozpravy. Ak nie, ďakujem, vyhlasujem rozpravu za skončenú. Pán guvernér, chcete zaujať ešte nejaké záverečné stanovisko? Ďakujem. Ani vy nie? Ďakujem pekne. Dobre, podľa odsúhlasenej zmeny programu budeme pokračovať v rokovaní druhým čítaním o vládnom návrhu zákona, ktorým sa dopĺňa zákon č. 67/2020 Z. z. o niektorých mimoriadnych opatreniach vo finančnej oblasti v súvislosti so šírením nebezpečnej nákazlivej ľudskej choroby COVID-19 v znení neskorších predpisov a ktorým sa menia a dopĺňajú niektoré zákony. Tento návrh zákona má tlač 249 a výsledky rokovania výborov sú v tlači 249a. Poprosím podpredsedu vlády a ministra financií Slovenskej republiky pána Eduarda Hegera, aby tento vládny návrh zákona odôvodnil, nech sa páči, pán minister. (Pokračovanie rokovania o vládnom návrhu zákona, ktorým sa dopĺňa zákon č. 67/2020 Z. z. o niektorých mimoriadnych opatreniach vo finančnej oblasti v súvislosti so šírením nebezpečnej nákazlivej ľudskej choroby COVID-19 v znení neskorších predpisov a ktorým sa menia a dopĺňajú niektoré zákony , tlač 249.)
Uhrík, Milan, poslanec NR SR (2018-02-14):
Vážený pán predsedajúci, milé kolegyne, vážení kolegovia, dovoľte, aby som uviedol aspoň pár vetami stručne návrh zákona. Ide o novelu Ústavy Slovenskej republiky č. 460/1992 Zb. v znení neskorších predpisov, ktorú predkladáme spolu s kolegami Marianom Kotlebom a Martinom Beluským. Cieľom tejto novely je zabrániť, resp. zakázať schvaľovanie deficitných rozpočtov na úrovni štátneho rozpočtu, resp. na úrovni rozpočtu samospráv a zabrániť tak ďalšiemu zadlžovaniu Slovenskej republiky. Toľko aspoň na úvod. Poprosím o otvorenie rozpravy, do ktorej sa hlásim ako prvý.
Drábiková, Lucia, poslankyňa NR SR (2022-11-08):
Ďakujem. Hlasovali sme o jedinom pozmeňujúcom návrhu. Pán predsedajúci, podľa § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď. Dajte, prosím, o tomto hlasovať.
Pellegrini, Peter, predseda NR SR (2024-01-17):
Pán poslanec Šipoš.
I. Mikloš, podpredseda vlády a minister financií SR: (2004-07-06):
Cieľom predkladanej novely zákona je zapracovanie zmien vyplývajúcich z prijatia smernice Európskeho parlamentu a Rady č. 2003/51 ES, ktorou sa menia smernice 78/660 EHS, 83/349 EHS, 86/635 ES a 91/647 ES o ročnej a konsolidovanej účtovnej uzávierke niektorých typov spoločností, bánk a iných finančných inštitúcií a poisťovní. Smernica nadobúda účinnosť 1. januára 2005. Súčasne sa týmto zákonom zabezpečuje aj rozšírenie účinnosti nariadenia Európskych spoločenstiev č. 1606 z roku 2002 Európskeho parlamentu a Rady o uplatňovaní medzinárodných účtovných štandardov a nariadenie komisie o prijatí určitých medzinárodných účtovných štandardov v nadväznosti na nariadenie Európskeho parlamentu a Rady. Návrh zákona ustanovuje povinnosť zostavovať konsolidovanú účtovnú uzávierku na Slovensku od roku 2005 podľa medzinárodných štandardov finančného výkazníctva vo všetkých spoločnostiach. Ďalej ustanovuje spoločnosti, ktoré začnú zostavovať svoju individuálnu účtovnú uzávierku podľa medzinárodných štandardov finančného výkazníctva od roku 2006. Navrhovaný zákon nebude mať priamy ani nepriamy dopad na štátny rozpočet, rozpočty obcí a vyšších územných celkov. Ďakujem pekne.
Grendel, Gábor, podpredseda NR SR (2022-10-25):
Vyhlasujem rozpravu za skončenú. Želá si záverečné slovo pani navrhovateľka? Nie. Pani spravodajkyňa? Takisto nie. Takže prerušujem rokovanie o tomto bode programu. Podľa schváleného programu by mal teraz nasledovať, by mala nasledovať zlúčená rozprava k tlači 1146 a 1150. Je tu však otázka, či je všeobecný súhlas s tým, aby sa tieto tlače rozdelili. (Súhlasná reakcia pléna.) Áno, je. Áno, ďakujem, ďakujem veľmi pekne. To znamená, že tlač 1146 stráca poradie a pristúpime teraz k návrhu poslankyne Jany Žitňanskej na vydanie zákona, ktorým sa mení zákon č. 447/2008 o peňažných príspevkoch na kompenzáciu ťažkého zdravotného postihnutia v znení neskorších predpisov v druhom čítaní, tlač 1150. Spoločná správa výborov má tlač 1150a. Dávam slovo pani poslankyni Jane Žitňanskej, aby návrh zákona odôvodnila. (Rokovanie o návrhu poslankyne Národnej rady Slovenskej republiky Jany Žitňanskej na vydanie zákona, ktorým sa mení a dopĺňa zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia v znení neskorších predpisov , tlač 1150.)
Grendel, Gábor, podpredseda NR SR (2023-03-14):
Dávam slovo spravodajkyni z ústavnoprávneho výboru pani poslankyni Márii Kolíkovej, aby informovala Národnú radu o výsledku rokovania výboru o tomto návrhu ústavného zákona a aby odôvodnila návrh a stanovisko gestorského výboru.
Pollák, Peter, poslanec NR SR (2022-03-24):
Ďakujem pekne. Ja chcem informovať členov ľudskoprávneho výboru, že zajtra o 8.30 h bude zasadať výbor, schôdza, bude teda schôdza výboru o 8.30 h v miestnosti č. 149. Ďakujem.
Hlina, Alojz, poslanec NR SR (2014-11-08):
Ďakujem veľmi pekne. Oportunistický neonormalizátor, stotožňujem sa s tým. Pre potreby zjednodušenia navrhujem používať aj názov predseda ubytovacej komisie alebo Hujer. My, čo sme boli na intrákoch, vieme, kto boli predsedovia ubytovacích komisií. To boli kreatúry, to boli ľudia, s ktorými ste na pivo nechodili. Aj tu sú. A týmto hujerovcom v zásade je naozaj úplne jedno, čo tá hlava, v ktorej on má hlavu v zadku zapichnutú, hovorí. Dôležité je, že Hujer má hlavu v teple a má čo jesť, hej. To je proste zmyslom, hej. Čiže, to je úplne jedno, hej, že o čom sa hovorí. Moja hlava je v teple a je čo jesť. A naozaj je tragédiou, že to tak dopadlo.
M. Sabolová, poslankyňa: (2004-12-15):
Chcem povedať, že pán Hopta hovorí, že je to významný zákon. To nie je žiaden významný zákon, je to nejaká možno deklarácia, možno nejaká rozprava. A myslím si, že aj keď sa neporovnáva minulosť, ale už to, že ho predkladajú členovia Komunistickej strany, je úplne adresný a jasný. Pán Hopta hovoril, že socializmus bol humánnejší, možno preňho a možno pre ľudí, ktorí boli vo funkciách a boli v Komunistickej strane, možno bol humánnejší, ale pre tých, ktorí nemohli študovať, pre tých, ktorí nemohli získať prácu, pre tých, ktorí vykonštruovali procesy, určite nebol humánnejší. Hovoril, že ľudia sa dnes majú horšie. Iste, všetci sme naučení možno reptať vždy na to, čo je. Ale nech si len porovná platy, príjmy ľudí, ktorí za ich skvelej komunistickej lebo socialistickej spoločnosti tu pracovali, a prenásobia to tým, ako dnes stúpli ceny, ako dnes stúpli platy, či je to až také horšie dnes, ako to bolo predtým. A ostatné veci si nechám na záverečné slovo ako spravodajca.
Glváč, Martin, podpredseda NR SR (2017-04-07):
(Povedané súbežne s rečníkom.) Pán poslanec Poliačik!
V. Tomanová, ministerka práce, sociálnych vecí a rodiny SR: (2007-10-16):
Účelom predkladaného vládneho návrhu zákona o minimálnej mzde je ustanoviť najmä právny rámec na poskytovanie minimálnej mzdy zamestnancovi v pracovnom pomere  alebo v obdobnom pracovnom vzťahu, nový postup pri úprave sumy minimálnej mzdy, kritériá na úpravu sumy minimálnej mzdy, mechanizmus na úpravu sumy minimálnej mzdy, ak nedôjde k dohode o úprave sumy minimálnej mzdy. Navrhovaný nový spôsob vyjednávania o sume minimálnej mzdy dáva väčší priestor sociálnym partnerom a vláde Slovenskej republiky dospieť k vzájomnej dohode o sume minimálnej mzdy. Vládny návrh zákona súčasne upravuje mechanizmus výpočtu sumy minimálnej mzdy pre prípad, že aj napriek viacerým rokovaniam sociálnych partnerov a zástupcov vlády Slovenskej republiky na rokovaní Hospodárskej a sociálnej rady nedôjde k dohode o úprave sumy minimálnej mzdy. Navrhuje sa, aby dohodnutá alebo vypočítaná suma minimálnej mzdy bola ustanovovaná každoročne, a to nariadením vlády Slovenskej republiky, na obdobie od 1. januára do 31. decembra príslušného kalendárneho roka. Na dobu od 1. januára do 31. decembra 2008 sa navrhuje ponechať v platnosti sumu minimálnej mzdy, ustanovenej nariadením vlády Slovenskej republiky, účinnej od 1. októbra tohto roku, ktorá predstavuje sumu 8 100 korún. Ďakujem za pozornosť.
Kotleba, Marek, poslanec NR SR (2020-07-10):
Ďakujem pekne za slovo. Pán kolega, spomínali ste, čo všetko dokázali tí miestni alebo obecní poslanci spraviť pre to, aby sa nemuseli zúčastniť na nejakom takomto hlasovaní, ale neviem si veľmi predstaviť, že ak tá loby naozaj bude na tých poslancov tlačiť, ako by sme to mohli obmedziť. Preto naozaj dôležité by bolo pravdepodobne aj zmenou toho kvóra z tých troch pätín, aby sme, aby tam bolo jasné, že tí poslanci, ak ich taká veľká časť sa nezúčastní na hlasovaní, že vieme, kto za nimi stojí. Takže na toto, na toto by sme mali dať pozor potom.
Muránsky, Peter, poslanec NR SR (2011-03-29):
Ďakujem pekne. Pán kolega, táto deklarácia hovorí o konkrétnej skupine, ktorá, myslím si, že je nepochybne v súčasnosti najprenasledovanejšou skupinou na svete. Čítate to každý deň v tlači. Vidíte, čo sa prakticky deje. Je mi až veľmi také zvláštne, ako liberáli celého sveta podobne ako vy bojujú proti vlastnej kultúre a civilizácii, z ktorej vzišli, a to až natoľko, pán kolega, že ste schopný porovnávať kultúrno-náboženskú skupinu, opäť, z ktorej ste vzišli a na ktorej stojí Európa, s právami homosexuálov, lesieb a iných podobných zvláštnych skupín. To mi je veľmi, veľmi ľúto. Keď sa pozeráte aj na konflikt v dnešnom arabskom svete, čo myslíte, ktoré skupiny na tento konflikt najviac doplatia? A ktoré doplácali predtým? Sýrski kresťania, irackí kresťania, libanonskí kresťania, egyptskí Kopti, ale podobne takýmito výrokmi, aké ste mali dnes, bohužiaľ, liberálne skupiny v Európe a všade na svete potláčajú v skutočnosti práva kresťanov a civilizácie, na ktorej ste aj vy, na ktorej ste aj vy vznikli. Ďakujem pekne.
Zemanová, Anna, poslankyňa NR SR (2018-05-16):
Ďakujem pekne za slovo. Ja si myslím, že ozaj žijeme už v nejakej inej dobe elektronizácie a je úplne bežné, že dokumenty sa vám zobrazia v novom otvorenom okne v prehliadači bez potreby ich sťahovania. Lebo možnože naozaj veľakrát sú dokumenty, ktoré v skutočnosti ani nepotrebujete mať uložené na disku, ale stačí vám len jednoduchý pohľad na ten dokument, že či je pre vás potrebný alebo nie, a takáto funkcionalita; je mi trošku až možno trápne, že to vôbec musíme takto v parlamente o tom hovoriť, ale ja verím, že to je ozaj jednoduchá technická operácia, ktorú naši IT-čkári v Národnej rade zvládnu bez ohľadu na to, či to uznesenie bude prijaté alebo nebude. Ale ja by som bola rada, aby bolo prijaté, pretože je to moderné, je to správne a bude to úspora času poslancov, verejnosti, novinárov, každého, kto bude mať záujem o informácie z Národnej rady. Ďakujem pekne.
Bugár, Béla, podpredseda NR SR (2017-06-20):
Ďalej v rozprave vystúpi ešte pani poslankyňa Jurinová, ktorá je posledná písomne prihlásená. Nech sa páči.
Figeľ, Ján, podpredseda NR SR (2014-06-27):
Ďakujem pekne. Teraz dávam slovo spravodajkyni, ktorú určil navrhnutý gestorský výbor pre sociálne veci, pani poslankyni Monike Gibalovej, nech sa páči.
Hrnčiar, Andrej, podpredseda NR SR (2016-05-19):
Ďakujem. Nie je možné faktickú mať na pána poslanca, lebo to bolo stanovisko navrhovateľa, čiže rozprava bola ukončená. Chce zaujať stanovisko pani spravodajkyňa? (Reakcia spravodajkyne.) Nie. Prerušujem rokovanie o tomto bode programu. Budeme pokračovať prvým čítaním o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 513/1991 Zb. Obchodný zákonník v znení neskorších predpisov a ktorým sa menia a dopĺňajú niektoré zákony . Návrh zákona je uverejnený ako tlač 63, návrh na jeho pridelenie na prerokovanie výborom je v rozhodnutí č. 62. Dávam slovo pánovi poslancovi Jozefovi Rajtárovi, aby za skupinu poslancov návrh zákona uviedol. Nech sa páči, pán poslanec.
Blanár, Juraj, podpredseda NR SR (2023-05-05):
Beriem na vedomie, môžete čítať.
Ďuriš Nicholsonová, Lucia, podpredsedníčka NR SR (2019-06-20):
Teraz dávam slovo spoločnému spravodajcovi z ústavnoprávneho výboru, poslancovi Tiborovi Bernaťákovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. Nech sa páči, pán poslanec.
Kuffa, Štefan, poslanec NR SR (2014-07-01):
Ďakujem za slovo, vážená pani podpredsedníčka. Dovoľte mi niekoľko slov, vážení kolegovia, kolegyne, poviem to aj úsmevne, ale aj vážne, aj smutne. No tak som sa zamyslel nad tými sadzbami, ktoré sú tuná predložené, a navrhovateľ, keď to predkladá, to chcem oceniť. Ale ja sa pýtam, keď sme na predchádzajúcej schôdzi schválili zákon o nadobudnutí poľnohospodárskeho pozemku, tak by som bol rád, ak by mi pán navrhovateľ na to dal ako odpoveď, že za čo sa budú vlastne platiť tie správne poplatky, keď ako fyzické osoby majú také obmedzenie, jak nadobudnúť poľnohospodársky pozemok alebo jak možno ho predať. A ak dovolíte, kolegovia, tak nechcem, aby ste sa nejak urazili, ale potom by som tú sadzbu navrhoval, lebo do 500 m2 navrhujete 5 eur, ale od 500 do 2 001 je 15 eur. Dajte do 2 000, lebo do 2 000 m2 nemusí byť tá peripetia v zmysle toho zákona č. 140/2014 o nadobudnutí poľnohospodárskeho pozemku. Takže ten jeden meter štvorcový môže komplikovať. Teda ja to tak myslím ako dobre, lebo naozaj je veľmi veľa rozdrobených tých vlastníkov a to podielové spoluvlastníctvo v jednej jednine, naozaj na Slovensku máme veľmi málo takých poľnohospodárskych pozemkov. Možno tuná na dolniakoch, možno jak je Trnavská tabuľa, Podunajská nížina, ale na východe Slovenska, tam sú naozaj na jednej takej malej rolke, tam sú aj dvadsiati spoluvlastníci. To ešte tak je, veľmi pekne to bolo povedané, že jedna tretina, jedna pätina. U nás sú ešte oveľa menšie tie čiastky. Áno, vychádza to z toho uhorského práva. Ale dajte to do tých 2 000 m2, lebo ten jeden meter štvorcový tak zohráva v tomto rolu, ak by náhodou prešiel tento návrh zákona. Potom je to od 2 001 do 5 000 tridsať a nad 5 000, teda nad pol hektára by to zostalo pri tom správnom poplatku 66 eur. Prepáčte mi, nemohol som si odpustiť túto príležitosť, lebo stále ma mrzí ten zákon, ktorý sme prijali na minulej schôdzi, kde v podstate obmedzujeme vlastníkov v ich vlastníckych právach, a to je čosi, s čím sa ja nemôžem stále stotožniť. Ja verím, že ešte sa bude touto kauzou zaoberať aj Ústavný súd a rozhodne inak. Ďakujem pekne za pozornosť.
M. Hort, podpredseda NR SR: (2008-02-13):
Pán poslanec Vestenický, máte procedurálny návrh? Tak skúste stlačiť tlačidlo číslo 3. To je faktická poznámka. Takže ešte tam, prosím, poznačte aj pána poslanca Vestenického. Slovo má pán poslanec Mikloško.
P. Hrušovský, predseda NR SR: (2005-03-15):
(Hlasovanie.)  136 prítomných, 114 za návrh, 1 proti, 21 sa zdržalo. Návrh sme schválili. Poprosím pána poslanca Abelovského, aby z poverenia ústavnoprávneho výboru predniesol návrhy k prerokúvanému vládnemu návrhu Trestného zákona . Nech sa páči. M. Abelovský, poslanec: Vážený pán predseda, keďže v rozprave neodzneli žiadne procedurálne  návrhy, dajte hlasovať o postúpení Trestného zákona do druhého čítania.
Z. Kramplová, poslankyňa: (2009-10-23):
Dobre vieme, ako to funguje v týchto dobrovoľných dražbách a tento byt je predaný, hoci jeho hodnota je trebárs 2, 3 milióny, je predaný za 500-tisíc korún. Je zaplatená 20-tisícová dlžoba, ale v podstate človek príde o byt, hoci bol porušený zákon. Môže sa súdiť, po troch, štyroch, piatich rokoch dostane rozhodnutie, že to bolo zlé rozhodnutie, ale byt je už u ďalšieho možno piateho alebo šiesteho vlastníka. Čiže týchto problémov je veľa. Samozrejme porozmýšľam aj o tomto vašom návrhu, akoby sme ho vedeli zapracovať a aby bol tak, aby zase nevznikli krivdy na druhej strane, ale aby to bolo rovnomerne a naozaj spravodlivo rozdelené. Ale aj ten váš podnet ukazuje, že naozaj je najvyšší čas, aby bol pripravený nový zákon o vlastníctve bytov a nebytových priestorov, a aby sme už riešili veci, ktoré sa nám ukázali ako veľmi problémové, ktoré dnes ľudia potrebujú mať jasne definované, mali by byť jasne ochránené ich práva, ale mali by byť jasne definované aj ich povinnosti. Rovnako tak aj správcov bytov a rovnako tak je veľa otázok, aj pokiaľ ide o bytové spoločenstvá. Dnes sa zatiaľ nikto do toho nepúšťa, pretože je to príliš komplikované. Takže verím, že tento zákon alebo obidve novely, možno, že ich spojíme, to sa ešte dohodneme v rámci druhého čítania, ale určite táto novela prispeje k tomu, aby tieto vzťahy boli lepšie definované. A ja vás chcem poprosiť, možno spoločne by sme mali potom tlačiť, aby už asi v ďalšom volebnom období vznikol nový zákon, ktorý je nesmierne dôležitý pre občanov. Ďakujem.
Šebová, Zuzana, poslankyňa NR SR (2018-06-13):
Marek, ja v mnohom s tebou súhlasím a v mnohom s tebou nesúhlasím. Čo sa týka rezidenčného programu, tam jednoznačne – dávala som aj pozmeňovací návrh, nebol prijatý – stále mám pocit, že vychádzame v ústrety, stále niekomu vychádzame v ústrety a sami vidíme, že to nikam nevedie. Ty si hovoril o matkách, ja stále hovorím, rezidenčný program je dobrovoľný a cieľom rezidenčného programu máme nejaký cieľ naplniť: naplniť ordinácie všeobecnými lekármi a pediatrami. Takže ja stále hovorím, mala by tam byť daná hranica, na aký čas je možné rezidentský program prerušiť. Tri roky sú dostatočné, žena je na materskej tri roky. Ja si myslím, že to úplne postačuje. Tá informácia, koľko máme rezidentov, je to plus-mínus 360, keď to rozrátame na okresy, ako sme už na výbore hovorili, je to nič. Je to nič. A ja sa obávam jednej veci, že keď sa bude vyhodnocovať tento rezidenčný program o niekoľko rokov, tak niekto príde, spraví analýzu a povie, viete čo, vôbec to nemá zmysel, lebo neprinieslo nám to žiadne nejaké úspechy, žiadne ovocie. Takže to je prvá vec. Druhá vec, k tým pohotovostiam, opäť dobrovoľnosť, vyšlo sa v ústrety lekárom, budeme to robiť na dobrovoľnej báze. Jedna vec je jasná, lekár, lekárske povolanie je poslanie, je vo verejnom záujme. To znamená, že lekár si musí byť vedomý toho, že musí aj slúžiť. A môj problém je už v škole. Ja si myslím, že treba vychovať tých mladých lekárov v duchu, v akom sú vychovaní lekári, ktorí sú v praxi, ktorí majú päťdesiat, šesťdesiat rokov, ktorí sú si vedomí a pamätajú si, ako museli slúžiť, ako museli operovať. Operovali do siedmej, do ôsmej. Dneska vám mladí lekári, odbije pol štvrtej... (Prerušenie vystúpenia časomerom.)
V. Veteška, podpredseda NR SR: (2005-05-12):
J. Cuper, poslanec: Ďakujem, pán predsedajúci. Pani poslankyňa Majdová, vy ste sa vlastne zahrali na takú bohyňu spravodlivosti, keď ste dávali na jednu misku váh sociálne štipendiá a na druhú študentské pôžičky. Musím vás upozorniť, že, žiaľ, museli ste mať pritom zaviazané oči príliš hrubým šálom, absolútne nevidíte realitu. Vy tu argumentujete tým, že štipendiá pokryjú značnú časť strednej triedy. Tak dovoľte, aby som vám vysvetlil, ako je to s tou slovenskou strednou triedou, ktorú nazývame odborne „middle class“. Na Slovensku do strednej triedy by mali patriť robotnícka aristokracia a, samozrejme, biele goliere. Môžem vás ubezpečiť, že nie je ich viac ako 3,8 %, ani o mak viac. Ak toto pokladáte za zákon, ktorý má spravodlivo riešiť na Slovensku sociálnu situáciu niektorých študentov alebo lepšie povedané 90 % študentov, ktorí študujú na vysokých školách, tak to nie je najšťastnejšia obhajoba, pretože ja sa naozaj rozprávam s tými študentmi občas a oni pochádzajú z tých chudobnejších oblastí. Naozaj, z tých troch skupín, ktoré učím, sú len dvaja, ktorí si dovolia chodiť autami do školy, ostatní sú väčšinou z dedín, kde sú väčšinou nezamestnané rodiny. Sú to nadaní študenti, prečo by nemali oni mať možnosť študovať? Na Standfordovej univerzite štát nadaným študentom zaplatí - alebo lepšie povedané univerzita -, celé školné. A vy ich chcete obrať aj o to, alebo lepšie povedané, nechať im, aby si zobrali pôžičky, ktoré budú musieť... (Prerušenie vystúpenia časomierou.)
Bugár, Béla, podpredseda NR SR (2019-10-22):
Prezentujme sa a hlasujme. (Hlasovanie.) Prítomných 129 poslancov, za 40, proti 19, zdržalo sa 69, 1 nehlasoval. Návrh nebol schválený, preto, prosím, poslanca Nedobu, aby uviedol hlasovanie v prvom čítaní o návrhu poslancov Klusa a Laurenčíka na vydanie zákona, ktorým sa mení a dopĺňa zákon č. 180/2014 Z. z. o podmienkach výkonu volebného práva (tlač 1695). (Hlasovanie o návrhu poslancov Národnej rady Slovenskej republiky Martina Klusa a Milana Laurenčíka na vydanie zákona, ktorým sa mení a dopĺňa zákon č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov , tlač 1695.)
Hrušovský, Pavol, podpredseda NR SR (2010-09-09):
Pani poslankyňa Tomanová.